钦定古今图书集成/明伦汇编/氏族典/第472卷 > 蔡国珍
## 钦定古今图书集成/明伦汇编/氏族典/第472卷 > 蔡国珍

按《明外史》：“蔡国珍，字汝聘，奉新人。嘉靖三十五年进
士。乡人严嵩当国，欲罗致门下，国珍不应，乞就南为
刑部主事，就改吏部，进郎中，出为福建提学副使，以
侍养归。遭母丧，服除，遂不出，家居二十年。张居正既
卒，朝议大起废籍。万历十一年，以故官莅福建，迁湖
广右参政，历浙江左布政使，召为左副都御史，历擢”
吏部尚书。御史况上进论国珍八罪。帝察其诬，不问。
国珍遂称疾，累疏乞休归。国珍素以学行称，为时望
所属。家居十三年卒。谥“恭靖。”